text: Определение по Търговско дело 504/2019г.
  № 627/04.09. 2019 година град Варна
  като разгледа докладваното от съдията М.Недева в.ч.т.д. № 504 по описа на Варненския апелативен съд за 2019г., за да се произнесе, взе пред вид следното :
  Производството по делото е по реда на чл.122 от ГПК.
  Образувано е по повдигната препирня за подсъдност от Варненския окръжен съд, търговско отделение с определение № 2582/15.07.2019г., постановено по т.д. № 1003/2019г.
  От доказателствата по делото се установява, че гр.д. № 7721/2019г. на ВРС, 41 с-в е образувано по предявени в условията на евентуалност искове от "Лузитано" ООД, с.С. срещу "Лакафес" ООД, гр.Варна за присъждане на думата от 5 000 евро . част от цената на закупени движими вещи в общ размер на 36 475 евро, както и за прогласяване нищожността на договора за покупко-продажба поради неспазване на изискуемата от закона форма за сключване на договор за продажба на търговско предприятие по смисъла на чл.15 ал.1 ТЗ.
  С определение № 6989/30.05.2019г. делото е прекратено пред ВРС и изпратено по подсъдност на ВОС, където е образувано в т.д. № 1003/19г.
  С молба от 11.07.2019г. ищецът е изпълнил указанията на съда за уточняване на исковата си претенция. Заявил е, че не поддържа предявения в условията на евентуалност иск за прогласяване нищожността на договора за покупко-продажба. Формулирал е петитум за осъждане на ответника да заплати в негова полза сумата от 5 000 евро, представляващи част от дължимите му се 36 475евро, ведно със законната лихва от датата на завеждане на исковата молба.
  С определение № 2582/15.07.2019г. производството по делото е прекратено в частта на предявения в условията на евентуалност иск. В тази си част към настоящия момент определението е влязло в сила.
  При това положение компетентен да се произнесе по предявения иск, съобразно правилото на чл.104 т.4 от ГПК е Варненският районен съд.
  КОМПЕТЕНТЕН да се произнесе по предявения от "Лузитано" ООД, с.С. срещу "Лакафес" ООД, гр.Варна иск за заплащане на сумата от 5 000 евро, частичен иск от общо дължимите 36 475евро, ведно със законната лихва от датата на завеждане на исковата молба е ВАРНЕНСКИЯТ РАЙОНЕН СЪД, на когото да се изпрати делото.